Kouluhallituksen kiertokirje päästökirjan kaavasta 1944
KOULUHALLITUS

Helsingissä,

helmikuun 19 päivänä 1944.

N:o

Kaikille kansakouluntarkastajille.

Kouluhallitus on tänään vahvistanut oheisen päästökirjan kaavan, jota on käytettävä annettaessa yksityisesti opiskelleelle kansakoulutoimen järjestysmuotoasetuksen 38 §:n nojalla todistus kansakoulun oppimäärän suorittamisesta. Samalla kouluhallitus kiinnittää huomiotanne seuraaviin seikkoihin:

1. Kansakoulun päästökirja annetaan yksityisestikin opiskelleelle viran puolesta ja siis virkavastuulla. Sen tähden on edelläsanotun asetuksenkohdan määräyksiä tarkoin noudatettava. Päästökirjan kaksoiskappale on koulun arkistossa säilytettävä.

2. Arvostelu on suoritettava samaa asteikkoa noudattaen kuin kansakoulun oppilaalle annettavasta päästökirjasta on määrätty. Nelonen tai kolmonen voi päästökirjassa olla ainoastaan laulussa, mikä merkitsee silloin, ettei asianomaisella ole laulukykyä, sekä voimistelussa, leikissä ja urheilussa, jos raajarikkoisuus tai muu siihen verrattava ruumiinvika estää tämän oppiaineen harjoittamisen. Jos keskiarvo jäisi alle 5,5:n on päästökirja kiellettävä ja kuulusteltava siis hylättävä.

3. Koska kansakoulun päästökirja on myös todiste siitä, että sen haltija on käytöksensä puolesta yhteiskuntakelpoinen, ei päästökirjaa saada antaa henkilölle, jonka käytös on vakavasti moitteenalainen. Elleivät tutkittavan käytös ja luontaiset taipumukset ole riittävästi tunnetut eikä niistä voida tutkijoille esittää luotettavaa selvitystä, niin että täsmällinen arvostelu voitaisiin antaa, vedetään kaavakkeen tätä varten varattuihin kohtiin viivat.

4. Kohtaan "Muita huomautuksia" merkitään kuulusteltavan aikaisempi koulunkäynti, mahdollisesti kysymykseentulevat poikkeukset yleisesti noudatettavista oppimääristä j.m.s.

Kouluhallituksen puolesta:

Ylijohtajan sijainen A. Salmela.

Kouluneuvos Väinö Sara.

....................kunnan ....................piirin

k a n s a k o u l u n   p ä ä s t ö k i r j a

joka on annettu tutkinnon perusteella yksityisesti opiskelleelle.

..............................

syntynyt ...............ssa ..........kuun .....päivänä 19..., on suorittanut kansakoulutoimen järjestysmuodosta kesäkuun 4 päivänä 1931 annetun asetuksen 38 §:n nojalla tutkinnon kansakoulun oppiaineissa ja on hänen tietonsa ja taitonsa niissä arvosteltu seuraavasti:

Varsinaisessa kansakoulussa:
Uskonto
Uskonnonhistoria ja siveysoppi
Ympäristöoppi ja askartelu
Äidinkieli a) lukeminen
b) kirjalliset harjoitukset
Historia
Kotiseutuoppi ja maantieto
Luonnontieto
Maa- ja kotitalous
Terveys- ja raittiusoppi
Laskento ja mittausoppi
Piirustus
Kaunokirjoitus
Käsityö
Voimistelu, leikki ja urheilu
Laulu

Jatko-opetuksessa:
Kirjallisuus
Yhteiskuntaoppi
Maatalous
Kotitalous
Käsityö
Kirjoitus
Laskento

Jatko-opetuksen osalta tutkinto on käsittänyt maalaiskansakoulussa kahtena vuonna annettavan ..... tuntisen opetuksen eli siis yhteensä ..... tunnin oppimäärän.

Tutkittavan käytös on tunnettu ja

Hänen taipumuksistaan voidaan riittävän tuntemuksen perusteella esittää seuraavaa:

Muita huomautuksia:

Tällä päästökirjalla vakuutetaan ....................lle kaikki ne edut ja oikeudet, jotka kansakoulun koko oppimäärän suorittaminen tuottaa.

...............kuun .....päivänä 19...

..............................

<center>............... kunnan ............... piirin kansakoulunopettaja.

Tutkinnossa läsnäolleena hyväksyn tämän todistuksen:

..............................

...............piirin kansakouluntarkastaja.

Arvosanat: kiitettävä (10 ja 9), tyydyttävä (8 ja 7), välttävä (6 ja 5), heikko (4 ja 3).

</div>

Lähde
Kansallisarkistossa oleva kouluhallituksen kansanopetusosaston II arkiston sidos Dc:4 kiertokirjeet 1943–1944.

Kouluhallituksen kiertokirjeet